als_Latn dik_Latn sag_Latn
Titulli kampion në Serinë A mund të konsiderohet një çështje e mbyllur, pasi Juventusi thjesht pret që matematika ta kurorëzojë mbretëreshën e futbollin italian për të katërtin vit radhazi. Gjithsesi gara mbetet më e zjarrtë se kurrë për zonën Champios, me Romën dhe Lazion, që rivalizojnë për kualifikimin direkt në fazën e grupeve të turneut më të rëndësishëm për klube. Kalendari i javës së 30-të të Serisë A favorizon bardhekaltërit e Piolit, që presin në Olimpico Empolin, ndërsa verdhekuqtë e Rudi Garcias luajnë në transfertë me Torinon. Të dyja këto sfida do të nisin në orën 15:00 dhe do të transmetohen drejpërdrejt në Supersport.
Në takimin e fazës së parë ndaj Empolit, Lazio humbi 2-1 në transfertë, por skuadra ku aktivizohen Lorik Cana dhe Etrit Berisha ka fituar 7 ndeshje radhazi në kampionat, duke u shfaqur në një formë të jashtëzakonshmem ndaj nuk mund të merret shumë për bazë ajo që ka ndodhur në fillim të nëntorit.
Për Romën transferta e Torinos, paraqet një shkallë të lartë vështirësie, pasi skuadra e Venturës beson se mund ta arrijë zonën Europiane e për rrjedhojë do të kërkojë me cdo kusht fitoren para publikut të saj. Po në orën 15:00, Napoli do të kërkojë në San Paolo suksesin ndaj Fiorentinës, për të shkëmbyer vendet në renditje pikërisht me formacionin vjollcë, për të mos e mbyllur sezonin me një zhgënjim total. Skuadra e Rafa Benitez, shpreson edhe te suksesi i Milanit ndaj Sampdorias, takim që do të luhet në orën 20:45, që fitorja ndaj Fiorentinës t’i sigurojë vendin e 5-të. Kuqezinjtë e Inzaghit kanë 7 pikë më pak se formacioni i Sinisa Mihajlovic dhe me një fitore të mundshme në këtë përballje direkte i rritin shanset për një vend në Europa League sezonin e ardhshëm.
Nga Primera Division, Supersport propozon në orën 17:00 sfidën Epanyol – Athletic Bilbao, ku fitorja u vlen më shumë katalanasve, që kanë më shumë shanse për të luajtur në Europa League sezonin e ardhshëm.
Ndërsa nga Bundesliga në orën 17:30, Supersport transmeton përballjen Stuttgart – Werder Bremen, ku skuadrës vendase i jepet ndoshta shansi i fundit për të shpresuar te mbijetesë. Nëse skuadra që drejtohet nga Huub Stivens, arrin të marrë tri pikët në shtëpi, diferenca me Hannoverin e vendit të 15 do të ngushtohej në 3 pikë, një diferencë kjo lehtësisht e rikuperueshme në takimet e mbetura të sezonit.
Në fakt transmetimet maratonë në Supersport do të nisin që në orën 12:00 me Getafe-Villarreal të kampionatit spanjoll, ndërsa gjysmë orë me pas do të luhen Cesena – Cheivo në Serinë A dhe Willem – Feynord në Eredivisie.
als_Latn als_Latn als_Latn als_Latn als_Latn als_Latn